Izvještaj o poslovanju

2023. godina

Svibanj, 2024.

**Direktor o poslovanju**

**UVODNO O DRUŠTVU**

Pulapromet je tijekom 2023. godine nastavio svoju osnovnu misiju, prijevoz putnika s ciljem pružanja bolje i kvalitetnije usluge.

Kao izvršitelj javnog prijevoza, osnovni nam je cilj svojim radom pravovremeno zadovoljiti prijevozne potrebe građana i gostiju te odgovoriti na promjene u zahtjevima uzimajući u obzir raspoložive kapacitete, a ujedno time dati svoj doprinos gospodarskom razvoju i unaprjeđenju kvalitete života grada.

Misija poduzeća je izgrađivanje i zadržavanje pozicije u prijevoznom smislu, te s efikasnom razvojnom politikom i aktivnim prisustvom u interesu korisnika usluga, vlasnika udjela Društva i zaposlenih u poduzeću, ispunjavati sve svoje zakonske obveze.

Osnivači Društva su:

* Grad Pula (86%)
* Grad Vodnjan (1%)
* Općina Medulin (7%)
* Općina Ližnjan (5%)
* Općina Fažana (1%)

Tijekom 2023.godine u cilju pružanja kvalitetnije usluge, svakako treba naglasiti:

1. **Nova WEB stranica**

Obzirom na ukazane potrebe izrađena je nova web stranica koja je funkcionalnija i pruža korisnicima lakši i intuitivniji pronalazak informacija. Pulapromet je izradio novi vizualni identitet koji je izuzetno dobro prihvaćen od strane javnosti.

1. **Nadogradnja Web shop-a**

Uvedena je mogućnost kupovine karte za jednu vožnju putem interneta čime se Društvo orijentiralo u trendovima modernog načina plaćanja uz istodobno smanjenje gužve na ulazu u autobus Pulaprometa.



1. **Ugovor s Tiskom i iNovinama**

Kako bi se proširila mogućnost nadopune vrijednosnih karata, ali i produženje mjesečnih karata Pulapromet je proširio suradnju sa Tisak plus d.o.o. Time je stvorena mogućnost kako u gradu Puli i Vodnjanu, tako i u gpćinama u kojima prometujemo pružanje kvalitetnije usluge prema putnicima. Također je uvedena mogućnost kupnje karata za jednu vožnju na svim kioscima.

1. **POS uređaji**

Nabavljene su instalirane konačne verzije POS uređaja čime je omogućeno jednostavnije i brže kartično plaćanje u autobusima). Time se znatno utjecalo na protočnost putnika, smanjenje gužve i znatno manje opterećenje vozača posebno u ljetnim mjesecima.

1. **Filmska karta**

Nastojeći promovirati društvene i kulturne aktivnosti posebno tijekom održavanja jubilarnog 70. Pula Film Festivala izrađena je za tu prigodu vrijednosna kartica po promotivnoj cijeni nudeći uz to znatno povoljnije uvjete prijevoza.

1. **Noćne linije**

Za vrijeme ljetnih školskih praznika uvedena je noćna linija s ukupno pet polazaka dnevno, svaki dan u tjednu. Odaziv putnika je bio odličan te će linija prometovati i u budućnosti.



Osim ljetne linije u prosincu je uvedena i zimska linija koja je prometovala petkom i subotom s tri polaska po danu.

1. **Školovanje vozača**

Kroz proces školovanja vozača financiran od strane Pulaprometa osposobljeno je 15 osoba koje su nakon toga potpisali ugovore o radu. Među spomenutim su prvi put i čak tri vozačice. Spomenuto školovanje je proizvelo višestruko pozitivan učinak, a svakako je bitno naglasiti da je u posljednji trenutak izbjegnuto ukidanje određenih polazaka kao i rasterećenje vozača koji su do tada iznijeli veliki dio tereta.

1. **Izmjena dijela cjenika**

U rujnu je izmijenjen cjenik za manji broj artikala, a osnovna namjera je bila ublažavanje negativnog utjecaja povećanja cijene pogonskih goriva odnosno dizel goriva i stlačenog prirodnog plina te povećanja cijene rada.

Mijenjane su cijene sljedećih karata:

Pojedinačna karta za jednu vožnju kupljena u autobusu - diferenciranje cijene za pojedinačnu kartu na način da se zadrži dotadašnja cijena za kupnju izvan autobusa (kiosci, blagajna Pulaprometa, webshop, uskoro aparati) te istodobno povećala cijena za kupnju u autobusu.

Opća mjesečna karta

Opća obiteljska mjesečna karta

Učenička pretplatna mjesečna karta učenika srednjih škola (i posljedično Sufinancirana karta shodno Odluci Ministarstva znanosti i obrazovanja)

1. **Dvojezični nazivi na ekranima autobusa**

Nadogradnjom softvera za prikaz poruka na vanjskim i unutarnjim ekranima autobusa naizmjenično se prikazuju hrvatski i talijanski nazivi linija i stajališta.

1. **Nazivi stanica**

Probno su na 15 nadstrešnica za putnike postavljeni nazivi stajališta s brojevima linija koje prometuje predmetnim stajalištima. Povratne informacije su pozitivne te se pristupilo daljnjem označavanju.



1. **Zbrinuto 17 otpisanih autobusa**

Na zakonski propisan način su zbrinuti rashodovani autobusi obzirom na obvezu proizašlu iz nabave novih autobusa odnosno uvjetovanje rashodovanja dotadašnjih autobusa.

**NADZORNI ODBOR**

Nadzorni odbor sastoji od pet članova od kojih su tri predstavnici Grada Pule kao većinskog vlasnika, jedan predstavnik manjinskih vlasnika i jedan predstavnik radnika. Na 31.12.2023. godine nadzorni odbor je u sastavu imao četiri člana budući da je predstavniku manjinskih vlasnika istekao mandat u drugoj polovini 2022. godine, a nakon toga nije imenovan novi član.

Članovi su: Dario Kukuljan (predsjednik), Denis Peloza (član), Marko Laković (član), Valter Pliško (predstavnik radnika).

**POSLOVANJE**

**Prometni kapaciteti**

Tijekom 2023. godine Društvo je raspolagalo s 36 autobusa:

* 12 solo MAN LIONS CITY SPP autobusa: gradski niskopodni (2020. god.) u prometu od kolovoza 2020. godine,
* 8 solo IVECO CROSSWAY SPP autobusa: gradsko - prigradski niskoulazni (2020. god.) u prometu od kolovoza 2020. godine,
* 6 solo IVECO CROSSWAY DIESEL autobusa: gradsko - prigradski niskoulazni (2019. god.) u prometu od svibnja. 2019. godine,
* 6 solo IVECO URBANWAY DIESEL autobusa: gradski niskopodni (2019. god.) u prometu od lipnja 2019. godine,
* 4 midi IVECO URBANWAY SPP autobusa: gradski niskopodni (2021. god.) u prometu od veljače 2022. godine.

**Novi polasci i promjena trase linija**

Tijekom 2023. godine izvršene su korekcije trasa i vremena polazaka postojećih linija sukladno potrebama putnika i zahtjevima jedinica lokalne samouprave. Najvažnije promjene u 2023. godini su:

* 24.04. - na linijama 4 (Veli vrh-Valkane-Veli vrh), 4a (Veli vrh-Valkane-Gradsko groblje-Veli vrh) i 6 (Jadreški-Valkane-jadreški) dodana stajališta u Meštrovićevoj ulici
* 24.04. - na linijama 25b (Pula-Ližnjan-Medulin-Pula) i 25c (Pula-Medulin-Ližnjan-Pula) dodana stajališta Campanož u smjeru Pule i u smjeru Medulina
* 13.11. – izmijenjena definicija linije 26. Nova trasa linije je Pula-Vinkuran-Banjole-Pomer-Medulin-Pula
* 13.11. - izmijenjena definicija linije 26b. Nova trasa linije je Medulin-Pomer-Banjole-Vinkuran-Pula
* 13.11. - izmijenjena definicija linije 26c. Nova trasa linije je Pula-Medulin-Pomer-Banjole-Vinkuran-Medulin-Pula
* 13.11. – uvedena linija 28e (Pula-Premantura-Volme-Pomer-Banjole-Vinkuran-Pješčana uvala-OŠ Vidikovac-Pula) sa polaskom u 05:25 sati radnim danom
* 27.11.-31.12. uvedena noćna linija 71 (Istarska– 43.istarske divzije – Jurja Žakna – Bože Gumpca – Santoriova – Zagrebačka – Giardini – Arsenalska – Jeretova – Stoja (autokamp) - Valkane (kupalište) – Veruda (sisplac) – Verudela – Palisina – Voltićeva – Rizzijeva – Nazorova – Trg Republike (MUP) – Zagrebačka – Istarska)

**Sindikati**

Zaključno sa 31.12.2023.godine u Pulaprometu djeluju Sindikat Istre i Kvarnera te Sindikat prometa i veza Hrvatske. Nastavak suradnje sa sindikatima kao partnerima u postizanju kvalitetnih materijalnih prava radnika jedan je od ciljeva Društva. U srpnju 2023.godine došlo je do povećanja materijalnih prava.

**Prijeđeni kilometri**

Broj prijeđenih kilometara neznatno je povećan u odnosu na 2023. godinu (1%) , ali je još uvijek manje u odnosu na referentnu pred Covid 2019. godinu.

U 2023. godini prijeđeno je 1.740.284 kilometara za razliku od 2022. godine u kojoj je prijeđeno 1.725.828 kilometara.

**Broj prevezenih putnika**

Tijekom 2023. godine evidentirano je 3.099.672 prevezenih putnika što je za 11,00 % više u odnosu na 2022. godinu u kojoj je evidentirano 2.792.071 prevezenih putnika.

Prva zona je i dalje najzastupljenija u broju prevezenih putnika sa 2.619.656 što je za 11,00 % više u odnosu na 2022. godinu u kojoj je prevezeno 2.354.064 putnika.

U drugoj je zoni tijekom 2023. godine uslugu prijevoza koristilo 476.714 putnika (tijekom 2022. godine uslugu prijevoza koristilo je 435.016 putnika).

**Zaposlenici**

Zaposlenici predstavljaju osnovu razvoja Društva i temelj pružanja kvalitetne usluge svim korisnicima. Zdravlje i sigurnost na radu ima veliku važnost te se između ostalog radnicima omogućuje redoviti sistematski pregledi, interne edukacije stručnjaka zaštite na radu na temu zdravlja i sigurnosti na radu, pridržavanje visokih ekoloških i ergonomskih standarda i propisa i sl.

Pulapromet je 2023. godinu zaključio sa 123 zaposlenika dok je 2022. godinu sa završio sa njih 114. Najviše je fluktuirao broj vozača koji je i uzrok povećanju broja zaposlenika.

Nastavlja se aktivnost za bolju komunikaciju sa svim radnicima te je tako uzet u obzir i realiziran niz zahtjeva radnika koje je uprava smatrala realnim i opravdanim.

**Servisna služba**

Servisna služba omogućava trenutnu intervenciju kako u radioni tako i na terenu. Permanentnim usavršavanjem i praćenjem inovacija u servisnim poslovima pomaže se u rješavanju svih eventualnih problema u servisiranju i popravku autobusa.

U radioni se obavlja dijagnostika, djelatnost servisa, izmjena ulja i filtera, kontrola i punjenje klima uređaja uz poštivanje svih propisa i preporuka o zaštiti na radu ali i zaštiti okoliša.

U 2023. izvršen je popravak i/ili redovni servis na 1.252 autobusa tj. 4,9 autobusa po radnom danu

**Kontrolna služba**

Kontrolori rada tijekom 2023. godine obavili su 7.714 kontrola u autobusu (u 2022. godini obavljeno je 9.097 kontrola u autobusu).

Iz vozila je u 2023. godini udaljeno 55 putnika (u 2022. godini je bilo udaljeno 46 putnika radi neposjedovanja putne karte ili pak posjedom neispravne putne karte), dok su zbog nelegalnog korištenja blokirane 25 karte (u 2022. je bilo blokirano 16 karata).

Uspješnim provođenjem kontrole educira se putnike da se pridržavaju propisa Društva. Svi podaci prikupljeni pravilnim korištenjem BUScard sustava koriste se u statističkim analizama.

Tijekom 2023. godine utvrđeno je:

* 29 prometnih nezgoda (19 prometne nezgode u 2022. godini );
* 34 oštećenja vozila (33 oštećenja u 2022. godini );
* 58 prijavljenih ozljeda putnika (34 prijavljenih ozljeda putnika u 2022.-oj godini ).

**Služba zaštite na radu**

Tijekom 2023. godine služba zaštite na radu obavila je niz aktivnosti u području:

* osposobljavanje radnika za rad na siguran način i provođenje mjera zaštite od požara,
* liječnički pregledi radnika kod Medicine rada,
* servis pumpe internog skladišta diesel goriva,
* ispitivanje radne opreme, te ostale aktivnosti iz područja zaštite na radu.

**Prijedlozi i primjedbe korisnika usluga**

Svi prijedlozi ili pak primjedbe koji se zaprime se nastoje riješiti u najkraćem mogućem roku, tj. nakon razmatranja, analiziranja i mogućnosti rješavanja određenih problema promptno se odgovori našim sugrađanima odnosno korisnicima.

**ZAKLJUČAK**

Tijekom 2023. godine Pulapromet je nastojao pojačati kvalitetu prijevozne usluge.

Školovanjem novih vozača autobusa uspješno se riješio njihov manjak. Problem nedostatka posebno je izražajan u drugim gradovima u Hrvatskoj koji su na žalost primoran znatno reducirati vozni red. 2023. godina predstavljala je vraćanje povjerenja putnika u korištenju javnog gradskog prijevoza te povećanje prihoda od osnovne djelatnosti što predstavlja pozitivnom trend u poslovanju i upravljanju.

Jedna od glavnih okosnica je i briga za sve zaposlene, te se povećanjem materijalnih prava svih zaposlenika utjecalo na rastuće troškove života.

Uvođenjem novih usluga plaćanja, ali i noćnih polazaka tijekom ljetnih mjeseci, aktivniji pristup u oglašavanju prema krajnjim korisnicima tj. svim putnicima nastoji se maksimizirati usluga prijevoza uz postojeće kapacitete.

Direktor

Tomislav Josipović dipl.oec.

Izvještaji o poslovanju

Izvještaj 1. **Imovina**

Izvještaj 2. **Kapital i obveze**

Izvještaj 3. **Prihodi i rashodi**

Izvještaj 4. **Dodatni podaci**

Izvještaj 5. **Pokazatelji**

Izvještaj 6. **Realizacija plana poslovanja (realizacija plana prihoda i rashoda, te**

**dodatnih podataka)**

Komentari

**uz izvještaje o poslovanju**

**Izvještaj 1.**

**IMOVINA**

|  |
| --- |
| **Ukupna imovina** |

Dana 31.12.2023. godine Društvo je raspolagalo imovinom ukupne vrijednosti 4.591.167 € (31.12.2022. godine 6.239.820 €).

|  |
| --- |
| **Dugotrajna imovina** |

Na dan 31.12. 2023. godine dugotrajna imovina je bila ukupne vrijednosti 3.076.452 € (31.12.2022. godine 4.655.998 €), a smanjenje je najvećim dijelom uzrokovano amortizacijom.

**Nematerijalna imovina**

Nematerijalna imovina obuhvaća ulaganja u softver i licence, a evidentira se prema trošku nabave i amortizira pravocrtnom metodom tijekom očekivanog korisnog vijeka trajanja do 5 godina.

Tijekom 2023. godine kupljene su licence i programi u iznosu od 40.190 €. Amortizirane su stopom od 25%. Neotpisana vrijednost nematerijalne imovine iznosi 39.669,64 €

**Materijalna imovina**

Osnova za utvrđivanje bruto knjigovodstvene vrijednosti dugotrajne materijalne imovine je trošak nabave koji obuhvaća kupovnu cijenu uvećanu za zavisne troškove koji se izravno mogu pripisati dovođenju sredstva u radno stanje za namjeravanu upotrebu.

Bruto knjigovodstvena vrijednost dugotrajne materijalne imovine sustavno se amortizira pravocrtnom metodom amortizacije tijekom njenog procijenjenog vijeka upotrebe.

Tablica 1: Struktura materijalne imovine

|  |  |  |  |
| --- | --- | --- | --- |
| **R.br.** | **Opis** | **Knjig.vrijednost 31.12.2022.** | **Knjig.vrijednost 31.12.2023.** |
|
| 1 | Zemljište | 98.266,71 | 98.266,71 |
| 2 | Građevinski objekti | 250.424,38 | 174.058,33 |
| 3 | Postrojenja i oprema | 4.270.611,96 | 5.808,06 |
| 4 | Alati, pogonski inventor i tr.imovina |  | 2.748.495,98 |
|  | **UKUPNO** | **4.619.302,05** | **3.026.628,08** |

**Financijska imovina**

Dugotrajnu financijsku imovinu čine udjeli u drugim poduzećima.

Pulapromet d.o.o. Pula u Bilanci na dan 31. prosinca 2023. godine iskazuje dugotrajnu financijsku imovinu u iznosu 9.841,00 €.

Tablica 2: Dugotrajna financijska imovina

|  |  |  |
| --- | --- | --- |
| **R.br.** | **Opis** | **Knjigovod.vrij.** |
| 1 | Istarska autocesta | 1.990,84 € |
| 2 | Luka Pula d.o.o. | 7.850,00 € |
|  | **UKUPNO** | **9.840,84 €** |

**Potraživanja**

Dugotrajna potraživanja za 2023. godinu iznose 314,78 €, a odnose se na odobrene dugoročne kredite za otkup stanova.

|  |
| --- |
| **Kratkotrajna imovina** |

**Zalihe**

Zalihe sirovina i materijala su iznosile 164.161,53 €. Iskazuju se po trošku nabave ili neto prodajnoj vrijednosti, ovisno koja je niža. Trošak se određuje po prosječnim ponderiranim cijenama.

Tablica 3: Zalihe

|  |  |  |
| --- | --- | --- |
| **R.br.** | **O p i s** | **Stanje** |
| 1 | Sirovine i materijal na skladištu | 72.649,46 |
| 2 | Rezervni dijelovi na skladištu | 31.826,24 |
| 3 | Sitan inventar na skladištu | 5.884,22 |
| 4 | Sitan inventar u upotrebi | 95.659,60 |
| 5 | Ispravak vrijednosti SI | -41.858,99 |
|  | **UKUPNO** | **164.160,53** |

Sirovine, materijal i rezervni dijelovi, evidentiraju se po stvarnim nabavnim vrijednostima tj. prema ulaznim računima dobavljača. Terećenje troškova vrši se primjenom metode prosječnih cijena.

Sitan inventar prilikom stavljanja u upotrebu otpisuje se prema računovodstvenoj politici o otpisu sitnog inventara

**Potraživanja**

Na 31.12.2023. godine Društvo je imalo 169.774,83 € potraživanja odnosno 37,00 % manje u odnosu na 2022. godinu kada su iznosila 268.469 €.

Tablica 4: . Struktura potraživanja od kupaca

|  |  |  |  |
| --- | --- | --- | --- |
| **R.br.** |  **Opis** | **Stanje 31.12.2022.** | **Stanje 31.12.2023.** |
| 1 | Kupci u zemlji | 39.972,34 | 48.585,61 |
| 2 | Ispravak vrijednosti potraživanja | -2.239,70 | -2.239,70 |
| 3 | Kupci za primljene avanse (umirovljenici) | 49.734,55 | 11.166,50 |
| 4 | Potraživanja od vozača  | 889.24 | 2.310,00 |
| 5 | Sudski troškovi | 238,90 | - |
| 6 | Potraž. za povrat plaće | 1.973,18 | - |
| 7 | Potr. potpora - Grad Pula | 120.321,94 | 46.915,94 |
| 8 | Potr. potpora - Grad Vodnjan | 47.249,32 | - |
| 9 | Potr. potpora – Općina Ližnjan | - | 7.910,54 |
| 10 | Sporna potraživanja – Grad Vodnjan | -23.624.66 | - |
| 11 | Potraživanja HZZO i ZZR  | 5.280,01 | 18.410,14 |
| 12 | Potraživanja za kartično plaćanje | 3.107,50 | 2.316,33 |
| 13 | Potraživanja od osig.društva | - | 3.318,05 |
| 14 | Potraživanja, povrat troš. za gorivo | 25.378,58 | 31.080,42 |
| 15 | Ostali predujmovi | 187,93 | - |
|  | **U K U P N O**  | **268.469,13** | **169.773,83** |

**Financijska imovina**

**Novac**

Tablica 5: Novac

|  |  |  |  |
| --- | --- | --- | --- |
| **R.br.** |  **Opis** |  **31.12.2022.** |  **31.12.2023.** |
| 1 | ŽIRO-RAČUNI | 1.153.262,06 | 1.175.671,75 |
| 2 | BLAGAJNA | 1.042,01 | 4.908,98 |
|  | **UKUPNO** | **1.154.304,07** | **1.180.580,73** |

|  |
| --- |
| **Aktivna vremenska razgraničenja** |

Iznos u visini od 200,00 € odnosi se na unaprijed plaćeni najam stana.

**Izvještaj 2.**

**KAPITAL I OBVEZE**

|  |
| --- |
| **Kapital i rezerve** |

31.12.2023. godine kapital i rezerve su iznosili 919.116 €.

Odlukom skupštine Društva od 27.04.2023. godine usklađen je temeljni kapital sa eurima te iznosi 670.280,00 €. Iznos od 36,54 € unosi se u rezerve kapitala Društva.

Iznos od 45,39 € nastao kao rezultat zaokruživanja, u poslovnim knjigama Društva pripisan je rezervama.

Zadržana dobit na dan 31.12.2023. iznosi 229.240,35 €, a sastoji se od zadržane dobiti u iznosu od 263.687,14 €, umanjene za nepodmireni gubitaka Općine Ližnjan 34.383,65 € i Općine Medulin 63,14 €.

Dobit poslovne godine iznosi 19.513,86 € (2022. godine 20.526,96 €).

|  |
| --- |
| **Rezerviranja** |

Za neiskorištene godišnje odmore do 31.12.2023. godine rezervirana su sredstva u iznosu od 86.469,98 €, a 2022. godine 66.440,29 €.

Po započetom sudskom sporu Pn-121/19. koji se vodi pred Općinskim sudom u Puli, protiv Euroherc osiguranja d.d. rezervirana su sredstva u iznosu od 3.981,68 €.

|  |
| --- |
| **Dugoročne obveze** |

Na dan 31. prosinca 2023. g. iskazane su dugoročne obveze u visini od 592.314,04 €, odnose se na obveze po prodanim stanovima na kredit u iznosu od 241,28 € i preostali iznos glavnice zajma EBRD iznosi 592.072,76 €.

|  |
| --- |
| **Kratkoročne obveze** |

Tablica 6: Struktura kratkoročnih obveza

|  |  |  |  |
| --- | --- | --- | --- |
| **R.br.** | **Opis** | **2022.** | **2023.** |
| 1 | Obveze za predujmove (pretplatničke i umirovljeničke karte) | 49.183,89 | 33.190,77 |
| 2 | Obveze prema dobavljačima | 300.461,74 | 206.605,03 |
| 3 | Obveze prema zaposlenim (plaće za 12/2023) | 112.844,72 | 140.794,15 |
| 4 | Obveze za poreze i doprinose 12/2023 | 68.160,62 | 94.029,16 |
| 5 | Naknada članova NO | 411,44 | 411,49 |
| 6 | Obveza URA nakon 20.01.2024. | 3.085,79 | 12.989,28 |
| 7 | Obveza za povrat vlasnicima za 2023. | 83.619,41 | 55.366,34 |
| 8 | Obveza za rate kredita za 2024.g. | 438.618,06 | 438.618,06 |
|  | **UKUPNO** | **1.056.385,67** | **982.004,28** |

|  |
| --- |
| **Pasivna vremenska razgraničenja** |

Na dan 31. prosinca 2023. godine iskazan je saldo od 2.007.281,31 €, a odnosi se na unaprijed obračunate prihode od prodaje stanova u iznosu od 197,78 €, odgođenih prihoda od prodaje godišnjih umirovljeničkih karata u iznosu od 8.933,20 €, odgođenih prihoda za dugotrajnu imovinu u iznosu od 1.966.856,20 €, te obveza za kamate EBRD u iznosu od 31.294,13 €.

**Izvještaj 3.**

**PRIHODI I RASHODI**

|  |
| --- |
| **Prihodi** |

Tijekom 2023. godine Društvo je ostvarilo 5.937.593 € prihoda što čini porast od 13,00 % u odnosu na 2022. godinu kada su iznosili 5.259.159 €.

**Poslovni prihodi**

Poslovni prihodi iskazani su prema načelu fakturirane realizacije.

 Tablica 7: Poslovni prihodi od prodaje

|  |  |  |  |
| --- | --- | --- | --- |
| **R.br.** | **Opis** |  **2022.** | **2023.** |
| 1 | Mjesečne-pretplatne karte  | 751.247,35 | 844.697,60 |
| 2 | Karte kupljene kod vozača  | 714.636,95 | 919.742,66 |
| 3 | Dnevne karte | 16.706,83 | 56.404,98 |
| 4 | Vrijednosne (prepaid) karte | 243.578,63 | 261.343,03 |
| 5 | Izrada karata  | 16.593,75 | 12.042,67 |
| 6 | Ugovoreni prijevozi  | 38.453,32 | 50.204,98 |
| 7 | Prihod-prijenos porezne obveze | 2.053,89 | 422,32 |
| 8 | Prihod od reklama | 764,48 | 7.860,00 |
| 9 | Potvrda o cijeni karte | 699,93 | 1.199,44 |
| 10 | Godišnje umirovljeničke karte  | 107.866,48 | 117.044,96 |
| 11 | Aktiviranje beskontaktnih karata  | 47,78 | 45,44 |
| 12 | PVC etui | 1.794,52 | 1.786,55 |
| 13 | Red vožnje | 397,11 | 343,73 |
| 14 | Papirnate karte za jednu vožnju (QR COD) | - | 7.722,96 |
|  | **U K U P N O** | **1.894.841,02** | **2.280.861,32** |

Tablica 8: Ostali poslovni prihodi (subvencije, EU projekti, trošarine i dr.)

|  |  |  |  |
| --- | --- | --- | --- |
| **R.br.** | **Opis** |  **2022.** | **2023.** |
| 1 | Prihodi od ukidanja dugoročnih rezerviranja  | 64.886,56 | 66.440,29 |
| 2 | Prihodi od kompenzacija, subvencija, dotacija, refindacija | 3.149.380,00 | 3.495.539,65 |
| 3 | Ostali poslovni prihodi | 1.745,44 | 2.513,36 |
|   | **U K U P N O** | **3.216.012,00** | **3.564.493,30** |

U strukturi Prihoda od kompenzacije, subvencija, dotacija i refundacija, iznos od 3.495.540 € čini:

* prihod od EU fondova 1.154.443,52 €,
* potpora 2.264.662,00 €,
* povrat dijela trošarina na gorivo 60.618,23 €,
* električna energija 15.815,90 €

**Financijski prihodi**

Tablica 9: Financijski prihodi

|  |  |  |  |
| --- | --- | --- | --- |
| **R.br.** | **Opis** | **2022.** | **2023.** |
| 1 | Prihodi po osnovi kamata | 1.218,56 | 1.975,72 |
|  | **U K U P N O** | **1.218,56** | **1.975,72** |

**Ostali prihodi**

Ostali prihodi u najvećoj mjeri čine Prihodi od naplaćenih potraživanja otpisanih u prethodim razdobljima u iznosu od 23.625,00 € (Grad Vodnjan).

Ostali izvanredni prihodi čine iznos od 62.528,00 €, odnose se na:

Prihod iz proteklih godina u iznosu od 37.937,84 €, odobreni rabat 784,00 €, naplata od osiguravajućih društava 18.219,85 €, zdravstvenih pregleda 396,82 €, te ostalih prihoda u iznosu od 5.186,67 €.

|  |
| --- |
| **Rashodi** |

U 2023. godini ostvareni su rashodi u iznosu od 5.918.079 € što je za 13,00 % više nego u 2022. godini kada su iznosili su 5.238.632 €.

**Poslovni rashodi** u 2023. godini su iznosili 5.829.306 € (u 2022. godini su bili 5.157.845 €).

Materijalni troškovi bilježe ostvarenje u iznosu od 1.114.479 € (u 2022. godini su materijalni troškovi iznosili 843.663 €). Najznačajnija vrsta materijalnih troškova odnosi se na utrošak materijala i sirovina u osnovnoj djelatnosti (troškovi goriva i maziva) s ostvarenjem od 950.062 €. Gorivo, mazivo i plin je stavka troškova koja je uvjetovana godišnje prijeđenim kilometrima (vozim redom), te se na tu stavku ne može bitnije utjecati glede smanjenja iste.

Tablica 10: Prikaz troška amortizacije, goriva i maziva te prijeđenih kilometara u razdoblju od 2010. – 2023. godine

|  |  |  |  |
| --- | --- | --- | --- |
| **Godina** | **AMORTIZACIJA** | **GORIVO I MAZIVO** | **PRIJEĐENI KILOMETRI** |
| 2010. | 611.233 € | 698.089 € | 2.113.134 |
| 2011. | 714.546 € | 796.817 € | 2.068.295 |
| 2012. | 1.003.804 € | 802.054 € | 1.903.978 |
| 2013. | 857.050 € | 754.384 € | 1.846.556 |
| 2014. | 156.756 € | 760.388 € | 1.879.089 |
| 2015. | 199.893 € | 672.019 € | 1.866.093 |
| 2016. | 56.257 € | 617.984 € | 1.906.335 |
| 2017.  | 53.206 € | 669.315 € | 1.885.398 |
| 2018. | 90.965 € | 757.434 € | 1.907.364 |
| 2019. | 214.563 € | 750.526 € | 1.931.019 |
| 2020. | 1.024.293 € | 439.522 € | 1.437.032 |
| 2021. | 1.491.609 € | 488.845 € | 1.657.665 |
| 2022. | 1.612.053 € | 661.288 € | 1.725.828 |
| 2023. | 1.609.514 € | 872.894 € | 1.740.284 |

Troškovi usluga ostvareni su u iznosu od **436.034 €**, što predstavlja smanjenje od 12% u odnosu na 2022. godinu. Posebno treba izdvojiti smanjenje troškova intelektualnih usluga (odvjetnik, revizija, informatičari i sl.).

Na troškove osoblja odnosi se 43% ukupno ostvarenih poslovnih rashoda **2.516.905 €** (dok je 2022. godini iznos troškova osoblja bio 2.113.079 €). Povećanje materijalnih prava radnika pridonio je povećanju stavke troškova osoblja.

Tijekom promatrane godine obračunato je **1.609.516 €** troškova amortizacije, što predstavlja gotovo identičan iznos u odnosu na 2022. godinu.

Ostali troškovi poslovanja ostvareni su u iznosu od **152.374 €**. Povećanje u odnosu na godinu ranije ostvarila je pozicija „Troškovi dugoročnih rezerviranja za rizike i troškove“ koje čine troškovi za neiskorišteni godišnji odmor te rezerviranja za sudske sporove.

**Financijski rashodi**

Financijski rashodi iznosili su **67.393 €**, a odnosili su se na kamate po zajmu od EBRD i ostale kamate.

**Ostali rashodi i vrijednosna usklađivanja**

Bilježe ostvarenje u iznosu od **21.380 €**. Navedni iznos odnosi se na „Ostali izvanredni rashodi“: naknadno utvrđenih rashoda u iznosu od 4.658 €, usklađenje temeljnog kapitala Luka Pula u iznosu od 16.491 €.

|  |
| --- |
| **Rezultat poslovanja** |

Ostvarivši prethodno spomenute prihode i rashode Društvo je 2023. godinu završilo ostvarivanjem bruto dobiti u iznosu od **19.514 €.**

Tablica 11: Rezultata poslovanja i prihodi od osnovne djelatnosti u periodu od 2001.g.-2023. godine

Tablica 11: Financijski rezultati, prihod od osnovne djelatnosti

|  |  |  |
| --- | --- | --- |
| **Godina** | **Financijski rezultat (bruto)** | **Prihod od osnovne djelatnosti** |
| 2010. | -8.808 € | 1.847.381 € |
| 2011. | -4.107 € | 1.875.457 € |
| 2012. | 17.627 € | 1.816.955 € |
| 2013. | 15.366 € | 1.853.579 € |
| 2014. | 26.062 € | 1.864.093 € |
| 2015. | 49.429 € | 1.830.787 € |
| 2016. | 16.768 € | 1.897.801 € |
| 2017. | 31.086 € | 2.025.177 € |
| 2018. | 45.610 € | 2.139.510 € |
| 2019. | 61.875 € | 2.209.306 € |
| 2020. | 63.602 € | 1.136.111 € |
| 2021. | 34.718 € | 1.386.045 € |
| 2022. | 20.527 € | 1.894.841 € |
| 2023. | 19.514 € | 2.280.861 €  |

Grafikon 1: Prihodi od osnovne djelatnosti

**Izvještaj 4.**

**DODATNI PODACI**

|  |
| --- |
| **Broj i struktura zaposlenih** |

Tablica 12: Prosječna neto plaće po radniku

|  |  |  |
| --- | --- | --- |
| **Radno mjesto** | **Predviđena kvalifikacija** | **Broj djelatnika** |
|
|
| Direktor | VSS | 1 |
| Rukovoditelj prometa i tehnike | VŠS | 1 |
| Voditelj kvalitete prijevoza | VŠS | 1 |
| Posl. prij. sustava | KV | 1 |
| Voditelj zaštite na radu | VSS | 1 |
| Voditelj financija i investicija | VSS | 1 |
| Glavni knjigovođa | SSS | 1 |
| Vozač autobusa | VKV, KV | 77 |
| Poslovna tajnica | SSS | -- |
| Samostalni komercijalist | VŠS | 1 |
| Autolimar | VKV | 1 |
| Poslovođa održavanja | KV | 1 |
| Glavni prometnik | KV | 1 |
| Prometnik | KV | 3 |
| Referent marketinga | VŠS | 1 |
| Dežurni vozač | KV | 3 |
| Automehaničar, Pogonski serviser | KV | 8 |
| Autoelektričar | KV | 1 |
| Referent kontrole prihoda | SSS | 1 |
| Točilac goriva | KV | 2 |
| Knjigovođa | SSS | 2 |
| Skladištar | KV | 1 |
| Kontrolor | SSS, KV | 5 |
| Referent prodaje karata | SSS, KV | 3 |
| Čistačica | NKV | 5 |
| **Ukupno** |  | **123** |

|  |
| --- |
| **Struktura radnih sati** |

Tablica 13: Struktura radnih sati

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|   | Efektivni sati rada | Prekovremeni sati |  Državni praznik | Plaćeni dopust | Sati godišnjeg odmora | Sati bolovanja na teret Društva | Sati bolovanja na teret HZZO-a | Covid | UKUPNO |
| **2022.** | 175.838 | 8.123 | 7.769 | 173 | 23.270 | 11.778 | 12.928 | 1.941 | 241.820 |
| % | 72,71 | 3,36 | 3,21 | 0,07 | 9,62 | 4,87 | 5,35 | 0,8 | 100 |
| **2023.** | 177.497 | 10.261 | 8.513 | 351 | 27.720 | 11.094 | 14.320 |  | 249.756 |
| % | 71,07 | 4,11 | 3,41 | 0,14 | 11,10 | 4,45 | 5,72 |  | 100 |

|  |
| --- |
| **Investicije i izvori financiranja** |

Tijekom 2023. godine ukupne investicije iznosile su 47.104 €. Kompletan iznos financiran je iz vlastitih sredstava. Najveći dio odnosi se na nabavku računala, klima uređaja, jednokratnih karata sa QR kodom.

|  |
| --- |
| **Podaci vezani za djelatnost i fizički podaci o poslovanju** |

Temeljem BUSCARD sustava te analitičkom obradom podataka utvrđeno je povećanje broja prijeđenih kilometara za 1% u odnosu na 2022. godinu. Prijeđeno je ukupno 1.740.284 kilometara (dok je u 2022.godini prijeđeno 1.725.828 km).

Zbog nabave novih autobusa financiranih putem EU fondova, prosječna starost voznog parka je 3 godine.

Prema broju prevezenih putnika i dalje je najzastupljenija prva zona sa prevezenih 2.619.656 putnika (u 2022.godini bilo je 2.354.064 putnika), što predstavlja povećanje od 11%

Suradnja sa prodajnim mjestima nastavlja se i dalje kako bi dostupnost pojedinih vrsta karata (mjesečne pretplatne i vrijednosne karte) bila u svim kvartovima Grada Pule, ali i ostalim mjestima na kojima prometuje a krajem godine je uspostavljen kontakt s Tiskom na temu potpisivanja ugovora o suradnji.

Tablica 14: Broj prevezenih putnika po linijama 2023.godine

|  |  |  |
| --- | --- | --- |
| **Linija**  | **NAZIV LINIJE** | **BROJ PREVEZENIH PUTNIKA PO LINIJAMA** |
| 1 | STOJA | 913.731 |
| 2 | VERUDA | 594.974 |
| 3 | VIDIKOVAC-VERUDELA | 538.211 |
| 4 | VELI VRH | 101.861 |
| 5 | ŠTINJAN | 138.066 |
| 6 | JADREŠKI | 155.296 |
| 8 | VALDEBEK | 58.211 |
| 9 | MONTE ŠERPO | 34.936 |
| 21 | FAŽANA-PEROJ-BARBARIGA | 143.278 |
| 22 | GALIŽANA-VODNJAN | 101.747 |
| 23 | MUNTIĆ-VALTURA | 28.023 |
| 25 | LIŽNJAN-MEDULIN | 162.281 |
| 26 | PULA-VINKURAN-MEDULIN | 19.971 |
| 27 | VINKURAN-VINTIJAN | 8.547 |
| 28 | BANJOLE-POMER-PREMANTURA | 76.228 |
| 70- 71 | NOĆNA LINIJA | 9.528 |
|  | IZVANREDNI PRIJEVOZ | 14.783 |
| **UKUPNO** | **3.099.672** |

Grafikon 2: Broj prevezenih putnika po linijama

Tablica 15: Prihodi od subvencija po vlasnicima (realizacija):

|  |  |  |
| --- | --- | --- |
|  | **2022. godina** | **2023. godina** |
| Grad Pula | 1.512.117,00 | 1.706.866,94 |
| Grad Vodnjan | 138.920,99 | 157.765,64 |
| Općina Medulin | 203.065,67 | 230.097,76 |
| Općina Ližnjan | 109.944,27 | 139.978,00 |
| Općina Fažana | 25.653,20 | 29.953,66 |

**Izvještaj 5.**

**POKAZATELJI**

|  |
| --- |
| **Ocjena poslovanja** |

**Naplata potraživanja u danima** smanjena je sa 22,75 dana u 2022.godini na 17,65 dana u 2023. godini. Društvo će i dalje veliku pažnju pridavati naplati potraživanja.

Grafikon 3: Naplata potraživanja u danima

**Pokazatelj tekuće likvidnosti** koji iznosi 1,54 i veći je za 4% je u odnosu na 2022. godinu. Navedeni podatak pokazuje dobru likvidnost Društva.

Grafikon 4: Pokazatelj tekuće likvidnosti

**Ekonomičnost poslovanja** za 2023. godinu iznosi 1,00. te prikazuje da su poslovni prihodi bili dostatni za pokrivanje poslovnih rashoda.

Grafikon 5: Ekonomičnost poslovanja

**Izvještaj 6.**

**REALIZACIJA PLANA POSLOVANJA**

|  |
| --- |
| **Realizacija plana prihoda i rashoda** |

Inicijalni Plan poslovanja za 2023. godinu donesen je na temelju iskustava iz ranijih godina kao i realiziranog prihoda od osnovne djelatnosti u prethodnim godinama.

Planirani prihod od osnovne djelatnosti se u inicijalnom Planu poslovanja projicirao na 5.791.248 €.

Realizacija prihoda u odnosu na plan ima odstupanje od 3%, što predstavlja postavljanje dobre osnove kod planiranja svih vrsta prihoda.

Unatoč svemu Društvo je kod Prihoda od pružanja usluga ostvarilo pozitivan pomak u odnosu na Plan za 19% .

Pozitivan trend nastavlja se i tijekom 2023.godine što je ukazuje na vraćanje povjerenja putnika. Od planiranih 1.924.481 € ostvareno je 2.280.861 €.

Na rashodovnoj strani došlo je do povećanja na stavki „Troškovi osoblja“. Prateći životne troškove Društvo kontinuirano ulaže u povećanje materijalnih prava radnika, ali i dodatnih prava poput dodatnog zdravstvenog osiguranja.

Materijalni troškovi bilježe manje ostvarenje u odnosu na plan, rezultat toga je cijena goriva ali i trošak rezervnih dijelova koje je teško predvidjeti obzirom na prometne nezgode.

|  |
| --- |
| **Realizacija plana dodatnih podataka** |

Koncem godine Društvo je brojalo 123 zaposlenih, dok je planom bilo predviđeno njih 124.

Investicije, koje su bile planirane u iznosu od 47.104 €, ostvarene su u nešto manjem iznosu u odnosu na plan.

Posebna značajka je povećanje prevezenih putnika (11%) u odnosu na Plan.

Odluke i prilozi